Markmiðið er að konur kynnist trúnni á frelsarann , Jesú Krist og skilji að þær eru dýrmætar í augum Guðs . Hver þáttur er aðlagaður því landi sem hann er sendur til . Þættirnir eru sendir út á 65 tungumálum til 120 landa . Í þáttunum Von kvenna til Sómalíu er áhersla lögð á fræðslu um heilsu og hreinlæti , svo og ýmislegt tengt kristni . Framleiðendur þáttanna eru í sambandi við marga áheyrendur á Facebook sem spyrja spurninga um kristna trú . Á þann hátt tengjast miðlarnir , útvarp og net . Nýlega hittu starfsmenn Norea konu frá Sómalíu . Hún heitir Faisha en býr ekki í Sómalíu núna . Hún hlustar þó alltaf á þættina . Hún segist þekkja marga sem hlusta reglulega á þættina og telur þá vinsæla vegna þess að þeir fjalla um konur og börn sem þjást . Sjálf hefur Faisha kynnst erfiðleikum . Foreldrar hennar komu til Noregs sem flóttamenn þegar hún var á öðru ár . Þegar hún var 13 ára var henni sagt að hún ætti að fara í sumarfrí til Sómalíu en raunveruleg ástæða var að foreldrar hennar voru áhyggjufullir vegna þess að hún átti kristnar vinkonur . Henni var haldið fanginni í Sómalíu og hún fékk mikla og stranga kennslu í Kóraninum . Þegar hún var 17 ára tókst henni að flýja til nágrannalands . Þar tók hún kristna trú og eignaðist kristinn eiginmann . Þrátt fyrir að kristnir Sómalar verði fyrir miklum ofsóknum óttast Faisha ekki . Kristin trú er ekki leyfð í Sómalíu . Þar starfa því neðanjarðarkirkjur þar sem kristið fólk hittist á laun í heimahúsum . Kristið fólk í Sómalíu eru stöðugt í lífshættu vegna trúar sinnar en vill ekki afneita henni . Biðjum fyrir kristnu fólki í Sómalíu . Biðjum að margir mættu uppörvast af að hlusta á kristilegar útvarpssendingar Norea . Kristniboðssambandið styður kristilegar útvarpssendingar Norea til barna og unglinga í Kína .